Ջեյն Ֆրիդման

**Ջեյն Ֆրիդման** (, ) բրիտանա-ֆրանսիացի սոցիոլոգ և միջազգային հարաբերությունների գիտնական։ Հայտնի է իր հետազոտություններով այն թեմաների շուրջ, ինչպիսիք են ` գենդեր, բռնություն, պատերազմ և միգրացիա, ներառյալ սեռական և գենդերային բռնությունը զինված հակամարտություններում միգրանտների և փախստականների նկատմամբ։  Հետազոտություններում կենտրոնացել է Կոնգոյի Դեմոկրատական ​​Հանրապետությունում բռնությունների և Սիրիայի քաղաքացիական պատերազմի փախստականների մասին։ Ջեյնը ուսումնասիրել է հարկադրված միգրացիայի կանանց փորձը, նրանց բախվող անապահովությունները և կանանց լիարժեք պաշտպանություն ապահովելու համար գոյություն ունեցող խոչընդոտները։

2006-2009 թվականներին զբաղեցրել է Պանթեոն-Սորբոնի համալսարանի Մարի Կյուրիի անվան քաղաքականության և միջազգային հարաբերությունների ամբիոնը, այնուհետև դարձել է Փարիզ-8 համալսարանի քաղաքականության պրոֆեսոր։ Համագործակցել է Փարիզի սոցիոլոգիական և քաղաքական հետազոտությունների կենտրոնի, CNRS միացյալ կենտրոնի և Փարիզ-8 համալսարանի հետ։ Աշխատել է որպես փորձագետ Միավորված ազգերի կազմակերպության մի քանի հաստատություններում։

## Կարիերա
Ստացել է փիլիսոփայության, քաղաքականության և տնտեսագիտության բակալավրի աստիճան Օքսֆորդի համալսարանում 1990 թվականին, քաղաքական տեսության մագիստրոսի կոչում Լոնդոնի տնտեսագիտության դպրոցում 1991 թվականին, քաղաքական գիտությունների մագիստրոսի կոչում Sciences Po-ում 1992 թվականին և սոցիոլոգիայի դոկտորի կոչում Փարիզի Դիդրոյի համալսարանում 1996 թվականին։

1996-1998 թվականներին դասավանդել է ֆրանսիական քաղաքականություն Լոնդոնի թագավորական քոլեջի Եվրոպական ուսումնասիրությունների ֆակուլտետում, այնուհետև ընդունվել է Սաութհեմփթոնի համալսարան ՝ որպես դասախոս, ավագ դասախոս և, վերջապես, քաղաքականության և միջազգային հարաբերությունների ընթերցող։ 2006-2009 թվականներին զբաղեցրել է Պանթեոն-Սորբոնի համալսարանի Մարի Կյուրիի անվան քաղաքականության և միջազգային հարաբերությունների ամբիոնը, այնուհետև դարձել է Փարիզ-8 համալսարանի քաղաքականության պրոֆեսոր։ Համագործակցել է Փարիզի սոցիոլոգիական և քաղաքական հետազոտությունների կենտրոնի, CNRS միացյալ կենտրոնի և Փարիզ-8 համալսարանի հետ։

Աշխատել է որպես փորձագետ ՅՈՒՆԵՍԿՕ-ում, ՄԱԿ-ի Փախստականների հարցերով գերագույն հանձնակատարի գրասենյակում և գենդերային, խաղաղության և անվտանգության, կանանց նկատմամբ բռնության կանխարգելման, կանանց ապաստանի և միգրացիայի հարցերով Եվրոպական հանձնաժողովում, ինչպես նաև քաղաքական կյանքում կանանց մասնակցության ոլորտում։ 2016 թվականին առաջին անգամ դարձել է պատվավոր հյուր գիտնական Մերի Ռոբինսոն կենտրոնում, Իռլանդիայի առաջին նախագահական կենտրոնում և գրադարանում։

Ի պատասխան Բրեքսիթին ` Ֆրիդմանը հայտարարել է, որ մտադիր է դիմել Ֆրանսիայի քաղաքացիություն ստանալու համար, և որ «այն, ինչ կատարվում է իմ երկրի հետ, սարսափելի է»։

## Գիտական աշխատանք
Ֆրիդմանի հետազոտությունները կենտրոնացված են գենդերի, միջազգային քաղաքականության, միջազգային միգրացիայի, փախստականների և ապաստանի, գենդերային բռնության և զինված բախումների վրա։ Ուսումնասիրություններ է կատարել աֆրիկյան երկրներում գենդերային բռնության վերաբերյալ, ինչպիսին է Կոնգոյի Դեմոկրատական Հանրապետությունը։ Ծավալուն հետազոտություն է անցկացրել նաև դեպի Եվրոպա ներգաղթի վերաբերյալ, այդ թվում ` Եվրոպայի միգրացիոն ճգնաժամի վերաբերյալ։

## Գրականություն
**A Gendered Approach to the Syrian Refugee Crisis* (ed. with Z. Kivilcim and N. Ozgur), Routledge, 2016
**Gendering the International Asylum and Refugee Debate* (2nd ed.), Palgrave Macmillan, 2015
**Gender, Violence and Politics in the Democratic Republic of the Congo*, Routledge, 2015
**Engaging Men in the Fight against Gender-Based Violence: Case Studies from Africa* (ed.), Palgrave Macmillan, 2012
**Gendering the International Asylum and Refugee Debate*, Palgrave Macmillan, 2007
**Femmes, Genre, Migrations et Mondialisation: Un état des problématiques* (ed. with J. Falquet, A. Rabaud and F. Scrinzi), Cedref, 2007
**Persécutions des femmes: savoirs, mobilisations et protections* (ed. with J. Valluy), Editions du Croquant, 2007
**Immigration and Insecurity in France*, Ashgate Publishing, 2004
**Gender and Insecurity: Migrant Women in Europe* (ed), Ashgate Publishing, 2003
**Feminism*, Open University Press, 2001
**Women, Immigration and Identities in France* (ed. with C. Tarr), Berg, 2000
**Femmes politiques: mythes et symboles*, L'Harmattan, 1997

## Ծանոթագրություններ

 
Կատեգորիա:Բրիտանացի սոցիոլոգներ
Կատեգորիա:Բրիտանացի քաղաքագետներ
Կատեգորիա:Լոնդոնի տնտեսագիտության և քաղաքական գիտությունների դպրոցի շրջանավարտներ
Կատեգորիա:Ֆրանսիացի սոցիոլոգներ
Կատեգորիա:Ֆրանսիացի քաղաքագետներ